ด่วน! กทม.ตั้ง 14 ด่านสกัดโควิด คัดกรองผู้เดินทางเข้ากรุงเทพฯ เริ่มวันนี้
ด่วน! กทม.ตั้ง 14 ด่านสกัดโควิด คัดกรองผู้เดินทางเข้ากรุงเทพฯ เริ่มวันนี้
2 ม.ค. 2564

นางศิลปสวย ระวีแสงสูรย์ ปลัดกรุงเทพมหานคร (กทม.) ทำหนังสือด่วนที่สุดกำชับให้ สำนักงานเขตที่เกี่ยวข้องจัดตั้งด่านคัดกรองการแพร่ระบาดของเชื้อไวรัสโคโรนา 2019 (โควิด-19) เพื่อควบคุมและตรวจคัดกรองผู้ที่จะเดินทางเข้ามาในพื้นที่กรุงเทพฯ เนื่องจากสถานการณ์การแพร่ระบาดในพื้นที่มีแนวโน้มสูง โดยการตั้งด่านคัดกรอง เริ่มตั้งแต่วันที่ 2 มกราคม 2564 ตลอด 24 ชั่วโมง ในพื้นที่ 14 จุด  ประกอบด้วย
บริเวณหน้าห้างบิ๊กซี ถนนแจ้งวัฒนะฝั่งขาเข้า เขตหลักสี่ 2. บริเวณคลังสินค้าประตู 7 ถนนวิภาวดีรังสิตฝั่งขาเข้า เขตดอนเมือง 3. บริเวณทางยกระดับโทลล์เวย์ ด่านดอนเมือง เขตดอนเมือง 4. บริเวณแยกใต้ด่วนมหานคร ถนนสุวินทวงศ์ฝั่งขาเข้า เขตหนองจอก 5. บริเวณหน้าปั๊มเอสโซ่ ใกล้สถานีรถไฟฟ้าบีทีเอสแบริ่ง ถนนสุขุมวิท เขตบางนา 6. บริเวณหน้าอาคารเนชั่น ถนนบางนา-ตราด ฝั่งขาเข้า เขตบางนา 7. บริเวณทางยกระดับบูรพาวิถี ด่านบางจากฝั่งขาเข้า เขตพระโขนง 8. บริเวณหน้าศูนย์โตโยต้า ถนนราชพฤกษ์  เขตตลิ่งชัน 9. บริเวณใต้สะพานต่างระดับข้ามแยกถนนพุทธมณฑลสาย 3 ถนนบรมราชชนนีฝั่งขาเข้า เขตทวีวัฒนา
10.บริเวณใต้สะพานภูมิพล ถนนสุขสวัสดิ์ เขตราษฎร์บูรณะ 11. บริเวณหน้าปั้มน้ำมัน ปตท. สาขาพระราม 2 ซอย 92 ถนนพระราม 2 เขตบางขุนเทียน 12. บริเวณหน้าพิพิธภัณฑ์ท้องถิ่นกรุงเทพมหานคร ถนนเลียบคลองพิทยาลงกรณ์ เขตบางขุนเทียน 13. บริเวณหน้ามหาวิทยาลัยเอเชีย ถนนเพชรเกษมฝั่งขาเข้า เขตหนองแขม และ 14. บริเวณหน้าโรงเรียนศึกษานารีวิทยา ถนนเอกชัย เขตบางบอน